ສະຫະລັດ​ແລະ​ຍີ່ປຸ່ນ ​ຕົກລົງ​​ ທີ່​ຈະ​ຕິດ​ຕັ້ງ ​ລະບົບເຣດາໃໝ່ ເພື່ອ​ປ້ອງ​ກັນລູກ​ສອນ​ໄຟ
ລມຕ ປ້ອງກັນປະເທດ ສຫລ ກ່າວ​ວ່າ ​ຈຸດ​ປະ​ສົງ​ໃນ​ການ​ຕິດ​ຕັ້ງ ລະບົບເຣດາ X-band ນີ້ ​ແມ່ນ​ເພື່ອ​ປ້ອງ​ກັນ​ທັງຍີ່ປຸ່ນ ​ແລະ​ດິນ​​ແດນ​ຂອງສະຫະລັດ.
ສະຫະລັດອາເມຣິກາ ແລະຍີ່ປຸ່ນ ໄດ້ຕົກລົງກັນ ທີ່ຈະຕິດຕັ້ງລະບົບ ເຣດາໃໝ່ ສໍາລັບປ້ອງກັນລູກສອນໄຟ ຢູ່ໃນດິນແດນຂອງຍີ່ປຸ່ນ ເພື່ອປ້ອງກັນໄພຂົ່ມຂູ່ຈາກລູກສອນໄຟຂີປະນາວຸດຂອງ ເກົາຫລີເໜືອ ລັດຖະມົນຕີປ້ອງກັນປະເທດສະຫະລັດ ທ່ານ Leon Panetta ແລະຄູ່ຕໍາ ແໜ່ງຍີ່ປຸ່ນ ທ່ານ Satoshi Morimoto ໄດ້ປະກາດການຕົກລົງດັ່ງກ່າວ ໃນວັນຈັນມື້ນີ້ ຫລັງຈາກປະຊຸມກັນທີ່ກຸງໂຕກຽວ ທ່ານ Panetta ກ່າວວ່າ ຈຸດປະສົງໃນການຕິດຕັ້ງລະບົບເຣດາ ທີ່ຊື່ວ່າ X-band ນີ້ ແມ່ນເພື່ອປ້ອງກັນທັງຍີ່ປຸ່ນ ແລະດິນແດນຂອງສະຫະລັດ ທ່ານເນັ້ນໜັກວ່າ ລະບົບດັ່ງກ່າວບໍ່ໄດ້ແນ່ໃສ່ຈີນ ສ່ວນທ່ານ Morimoto ກ່າວວ່າ ສະຖານທີ່ຕິດຕັ້ງເຣດາ ຍັງບໍ່ທັນໄດ້ເລືອກກັນເທື່ອ ປັດຈຸບັນ ສະຫະລັດມີລະບົບເຣດາເຕືອນໄພລ່ວງໜ້າ ຕິດຕັ້ງຢູ່ເຮືອລົບທີ່ລາດ ຕະເວນຢູ່ໃນຂົງເຂດ ບັດນີ້ ພວກເຮືອເຫລົ່ານັ້ນຈະມີເສລີພາບໃນການເຄື່ອນຍ້າຍຢູ່ໃນຂົງເຂດ ຫລາຍຂຶ້ນ ກ່ອນທີ່ຈະບິນໄປຍັງປະເທດຈີນ ໃນວັນຈັນມື້ນີ້ ທ່ານ Panetta ຍັງກ່າວຕື່ມວ່າ ສະຫະລັດ ມີຄວາມເປັນຫ່ວງກ່ຽວກັບການຜິດຖຽງກັນເລື້ອງໝູ່ເກາະ ໃນເຂດທະເລຈີນຕາເວັນອອກນັ້ນ ທ່ານ Panetta ກ່າວວ່າ: